CELEX: 62014TN0311
Language: hu
Date: 2014-05-05 00:00:00
Title: T-311/14. sz. ügy: 2014. május 5-én benyújtott kereset – Seca Benelux és társai kontra Parlament

24.6.2014   
            
            
               HU
            
            
               Az Európai Unió Hivatalos Lapja
            
            
               C 194/35
            
         2014. május 5-én benyújtott kereset – Seca Benelux és társai kontra Parlament
   (T-311/14. sz. ügy)
   2014/C 194/46
   Az eljárás nyelve: francia
   
      Felek
   
   
      Felperesek: Seca Benelux SPRL (Brüsszel, Belgium); Groupe Seca SA (Valenciennes, Franciaország) és Seca Ingénierie SAS (Valenciennes) (képviselők: E. van Nuffel d’Heynsbroeck ügyvéd)
   
      Alperes: Európai Parlament
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Parlament strasbourgi épületeinek műszaki igazgatásához történő segítségnyújtásra vonatkozó szolgáltatásnyújtásra irányuló közbeszerzési szerződés odaítélése (INLO.AO-2013-003-STR-UGIMS-03. sz. ajánlati felhívás) keretében benyújtott ajánlatukat elutasító és a szerződést másik ajánlattevőnek odaítélő 2014. február 21-i parlamenti határozatot;
            
         
               —
            
            
               az érdemben történő határozathozatalt megelőzően kötelezze a Parlamentet az alábbi dokumentumok benyújtására:
               
                           —
                        
                        
                           az elmúlt három évben a többi ajánlattevő által nyújtott hasonló főszolgáltatások, azok összegének, időpontjának és köz- vagy magáncímzettjének megjelölését tartalmazó jegyzéke;
                        
                     
                           —
                        
                        
                           A közbeszerzési műszaki leírás 11–27. oldalán és a kötelező helyszíni szemléről készült jegyzőkönyvben előírt adatokat, valamint az ajánlattevők kérdéseire adott válaszokat tartalmazó, a másik ajánlattevő által a szerződés teljesítésére javasolt személyzet iskolai végzettségét és szakképzettségét bizonyító dokumentum(ok);
                        
                     
                           —
                        
                        
                           azon dokumentum(ok), amely(ek) bizonyítja (bizonyítják), hogy a Parlament ellenőrizte, hogy a másik ajánlattevő által a szerződés teljesítésére javasolt személyzet iskolai végzettségét és szakképzettségét bizonyító, általa kapott valamennyi dokumentum megfelelt szerződési dokumentációnak, különösen a közbeszerzési műszaki leírás 11–27. oldalának, a kötelező helyszíni szemléről készült jegyzőkönyv, valamint az ajánlattevők kérdéseire adott válaszok;
                        
                     
         
               —
            
            
               a Parlamentet kötelezze a költségek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   
               1.
            
            
               A szerződési dokumentációban szereplő kiválasztási szempontok ellenőrzésének a 966/2012 rendelet (1) 110. cikke (1) bekezdésében foglalt szabályoknak és az 1268/2012 felhatalmazáson alapuló rendelet (2) 148. cikkének megsértésével történő elmulasztására és a megfelelő ügyintézés elvére alapított első jogalap.
            
         
               2.
            
            
               Az ajánlattevők műszaki alkalmasságára vonatkozó, a 966/2012 rendelet 110. cikke (1) bekezdésének és az 1268/2012 felhatalmazáson alapuló rendelet 146. cikke (2) bekezdésének és 148. cikkének, valamint a szerződési dokumentációban meghatározott szabályoknak a megsértésével elkövetett nyilvánvaló értékelési hibára, valamint a megfelelő ügyintézés elvére és az ajánlattevők közötti egyenlő bánásmód elvére alapított második jogalap.
            
         
      (1)  Az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU Euratom európai parlamenti és tanácsi rendelet (HL L 298., 1. o.).
   
      (2)  Az Unió általános költségvetésére alkalmazandó pénzügyi szabályokról szóló 966/2012/EU, Euratom európai parlamenti és tanácsi rendelet alkalmazási szabályairól szóló, 2012. október 29-i 1268/2012/EU felhatalmazáson alapuló bizottsági rendelet (HL L 362., 1. o.).